Isanda lauas
Tere tulemast saatesse "Isanda lauas"!
Tänase saate külaline on TV7 vaatajatele tuttav.
Tere tulemast Riku Rinne!
Oled tõesti sellel kanalil osalenud umbes 200 saates.
Põhiliselt Come Home ja palvesaated, aga ka teised.
Olen lugenud ühe tähtsa etapi kohta su elus.
Olid edukas pereisa ja insener, õpetasid hävituspiloote
ja võiks öelda, et olid nö. "tõusuteel".
Sellel etapil hakkasid sa tegema midagi sellist, mis mulle
meenutab "nisuiva suremist". Piibel räägib Johannese evangeeliumis,
et kui nisuiva ei kuku mulda ja ei sure, jääb ta üksi,
kuid kui ta sureb, siis kannab ta palju vilja.
Kuna siin räägitakse nisuiva suremisest, siis palun
räägi oma elu sellest etapist.
Kõigepealt näitas Jumal mulle nägemuses, kuidas noored elavad.
Läksin tänavale vaatama, mis praegusel ajal
noorte keskel toimub.
Leidsin purustatud südamega noored, kes olid valmis oma südame avama
täiesti võhivõõrale inimesele, kes oli neist vaid
kümmekond aastat vanem... Olin siis umbes 25-26aastane.
Sel ajal näitas Jumal mulle, et see töö ootab mind.
Algas esimene umbes 5 a. kestev "suremine".
Tajusin, et ma ei suuda samal ajal teha nõudlikku inseneritööd
ja eriti palju nõudvat noorsoo-ja lastetööd.
Olin sunnitud tegema otsuse- kas ma julgen usaldada Jumalat,
et Ta hoolitseb kõigi mu pere vajaduste eest, kuigi ma ei näe
mingit kindlat alust tulevikuks.
Sellest see algas - Kas ma usaldan Jumalat,
kui tema on selle plaani taga ja täidab oma lubadused.
Sa olid selles kindlasti üksi koos Jumalaga? -Tõesti üksi!
Su lähedal polnud kedagi, kes oleks võinud samastuda sinuga
ja mõista sinu võitlust. -Need, kes lähedal olid,
vajutasid mind veel allapoole.
Mul oli sugulastest insenere, kes seda mõista ei suutnud.
Nad küsisid, kas olen täiesti hull ja et ma ei tohi oma peret
nii ebakindluse olukorda panna.
Nad rääkisid mulle, et mul on võimalus tööl karjääri teha -
et ma satun raskustesse kui töö jätan. Minult küsiti,
kas ma suudan Jumalat tõeliselt usaldada.
Kord kui olin palvegrupis, ütles üks õde -
Jumalal on sõna sinule! Ta kohtub sinuga nagu Paulus
kohtus Jumalaga Damaskuse teel! See oli 1994.a. kevad.
Mõtlesin, et Pauluse olukord oli väga eriline!
Kahtlesin selles, et ega Ta ikka sellist ei mõelnud!
Kuid läks nii, et 23.05.1994.a. tulin ühelt Savonlinna
vaimulikult koosolekult, naine oli mu kõrval
ja paar sõpra tagaistmel. Suur isapõder seisis keset teed!
Polnud võimalik midagi ette võtta, põdra pea põrkus vastu esiklaasi.
Klaas purunes ja auto külg vajus sisse. Siiski püsisime teel.
Siis ütles Jumal mulle: "Riku, ma olen pannud sind valiku ette,
ükskõik millisel hetkel võin Ma su elu võtta.
Ma küsin sinult viimast korda, kas sa julged usaldada Mind,
et Minu plaan sinu elus saaks täide minna?"
See oli tõesti raske hetk. -Kui sa räägid seda, siis mõtlen ma,
et nisuiva sureb tõeliselt! Sellest juhtumist järeldub,
et me peame olema nagu vastu seina surutud,
et mõista, kes otsustab meie elu üle, isegi meie elu pikkuse üle.
-See oli mulle raske hetk! On olemas vaimne termin nagu
"enda tahtele suremine" ja "enda risti löömine".
Kuid nisuiva tee jätkub elu lõpuni! Kuni elame selles "surmaihus",
nagu kirjutab Paulus, siis see "võitlus" jätkub lõpuni.
Oleme sunnitud tegema samalaadseid valikuid,
toimub samasugune "nisuiva" suremine lõpuni. Mis selles head on,
on see, et koos sellega ilmneb Jumala suurus ja võimsus,
mis sind õnnistusena kogu aeg saadab.
Selle tõttu sa suudad käia seda "suremise"teed!
Kuid sinu lihale on see raske! -Teame, et meie vastane ei maga,
vaid on ärkvel kogu aeg. Mida rohkem teeme talle kahju,
seda rohkem ta vastu püüab võidelda.
Ka sinul on olnud hetki, kui su liha hakkas ütlema,
et nüüd ma küll ei tule toime, et nüüd küll tuleb rahapuudus
ja mu pere kannatab. -Jah, neid on olnud palju.
Näiteks kui oled kuskil Soome teises otsas, on pakane
ja mahl, mida olid alles hoidnud, mõeldes, et kui pääsen autoni,
siis saan midagi juua ja leiad, et seegi on jäätunud.
Samal ajal sajab lumelörtsi nii, et ei näe maa ja taeva vahet.
Ise oled lõppväsinud - vaat siis olen küsinud vahel:
"Issand, kas Sina ikka oled nüüd minuga?"
Need on hetked, kus mingit valgust näha pole...
On ainult vastukäimised ja mured. Kuid kui olen jõudnud koju
hakkan mõne päeva möödudes saama tagasisidet-kirju,e-maile jm.
Noored, ka lapsed, kellega koolides kohtun, kirjutavad
kui palju see neile tähendab!
See, et keegi neile ütleb: "Oled tähtis, oled väärtuslik!"
Keegi sidus kinni südame veritsevad haavad,
st. keegi ütles: "Tea, et lootus ei ole kadunud!"
Tagasiside ongi selle töö vili!
See on mulle nii palju jõudu andnud et kõik muu selle kõrval
on teisejärguline! Olen hakanud mõistma,
et Jumal suudab hoolitseda nii minu kui minu pere ja kõige eest!
Tulen tagasi selle mõtte juurde, et kas ka tulevikus ma
usaldan, et Jumal suudab ja oskab aidata ja loodan
kogu südamest Tema peale. Seda küsib Ta meilt igaühelt,
kellel on ees otsus, kas kuuletuda tõeliselt Jumalale,
et Tema tahe sünniks.
Minu südant puudutas see, kuidas sa kirjutad oma raamatus
esimesest ööst, kui sa kell 23 ajal tänavale läksid.
Ka su naine oli mures seetõttu. Et kas mees ikka tuleb elavana koju.
Sellest algas "nisuiva suremine". -Mäletan seda esimest korda selgelt.
Läksin öösel parki noortega kohtuma ja hakkasin nendega
ettevaatlikult rääkima. Ei teadnud isegi, mida neile alguseks öelda.
Sain kuidagi öeldud, et mul on autos kitarr.
Keegi ütles, et jah, too kitarr! Hakkasime laulma leerikooli laule.
Vahel läksin uuesti sinna. Vähehaaval hakkasin mõistma,
et siin on võimalus, mõistsin, et siin oodatakse sellist sõnumit,
mis tõeliselt südant puudutaks ja lootust annaks.
Kohe, esimestel hetkedel, kui Jumal avas selle ukse,
ütles Ta: "Vaata, sellest tuleb alustada!"
Sellest esimesest hetkest peale algas ka ohvri andmine
nii mu naisele, kui perekonnale ja mulle.
Seda kõike hakkas Jumal meile juba alguses tegema.
Selles töös oled kohtunud väga paljude inimestega.
Oled kirjutanud palju raamatuid.
Vaatajad võivad näha siin laual olevaid raamatuid.
Neid on peaaegu 10!
Siin on vähemalt pool tosinat CD-d!
Kõiki saateid ei ole siin kaasas.
Me kohtusime sinuga esimest korda siis,
kui avaldasid raamatu "Surmakaupmees".
Kirjutad sellest, kuidas sina mõistid seda, mida Saatan
siin maailmas põhjustab.
Jah, see on teinud haiget- minna sinna nagu pimedasse olukorda,
mis inimeste eludes on.
Minna pimedatele tänavatele, kus Saatan kurja teeb,
astuda nagu vaenlase leeri ja hakata seal tööd tegema!
See on küsimus usust. Igaüks, kes kaalub,
kas minna Jumala plaani sisse, saab vahetult kogeda vastuseisu.
Sa pead selleks valmis olema!
Siis jõuad sa selleni, et sinu enda usk peab saama kindlaks!
Kui sul on elav suhe Jeesusega, kui Võitja märk on sinu südames,
siis vastasseis ja vaenlane on juba võidetud!
Siis pead sa juba minema usus ja täielikus usalduses
ning mitte kuulama Saatana valesid.
Olen sageli öelnud, et Saatanal on 2 relva.
Üks relv neist on vale ja teine on hirm.
Kui sa need võidad, siis ei peata sind enam miski!
Sa oled teinud tööd noorte keskel, kohtunud tuhandete noortega.
Oled saanud kindlasti sadu, võib-olla sadu tuhandeid kirju!
Oled saanud palju tagasisidet! Räägi palun, kuidas Soome koolinoor
tänapäeval toime tuleb?
Kõik kohtumised noortega on olnud mulle üllatuseks,
sest noored on väga avatud südamega Kadugu kõik selline hirm,
et laps või noor ei taha, et temaga räägitaks!
Sageli on nii, et minu aeg saab enne otsa, kui neil!
See teadmine, et on olemas süda, kes tahab rääkida, on mind aidanud
minna nendega kohtuma.
Kui siis kohtud selle noorega, siis teine üllatus on see,
et ta räägib sulle kõik. Ta räägib sulle oma valust,
murest ja ahastusest. Just see julgustagu meid kohtuma
tänapäeva laste ja noortega!
See vajadus pole muutunud! Rõhutan seda, et noor tahab,
et temaga tullakse vestlema. Ta tahab, et teda märgataks,
ta tundemaailma, tema isiksust ja kõike, mida ta inimesena esindab.
Iga kord on see mulle üllatuseks, iga kord, kui koolides olen.
Kui ma ütlen midagi tähtsat otse nende südamesse,
siis see puudutab nende südame sügavat sisemust.
Varem sa ütlesid, et meil peab olema enne isiklik suhe Jeesusega.
Sa pead ju enne noorte usalduse võitma.
Nende südamed avanevad, sest nad mõistavad Kristuse mõtet
sinu avatuse kaudu.
Nad tahavad rääkida sellest, mis südamel on.
Kuna sinus on Jumala Vaim, siis Tema kindlasti juhib kõike.
Jah, see on just nii!
Neis vestlustes ilmneb kõik, mis noorte maailmas toimub.
Seal on nii uimastisõltuvust, seksuaalprobleeme, üksinduse-
ja perekonnaprobleeme. Seal on abielulahutusi,
mille tõttu kannatavad lapsed jne.
Kõik need mured ilmnevad lastega suheldes.
Kui armastad Jeesuse armastusega, siis tead, et iga probleemi
saab Jeesuse armastusega aidata ja lahenduse tuua.
Oled näinud, et Jumal saab puudutada ja palju muuta.
Patu põhjustatud kulutused põhjustavad ka ühiskonnas
palju lisakulutusi: koolidele, politseile kui haiglatele.
Kas on nii, et kurjuse jõud takistavad mõistmisele tulemist?
Sellest oleks vaja vabaneda, sest see avaldab mõju majandusele.
Sellel on tohutu mõju majandusele. See on väga oluline,
kui üks tõrjutud noor hakkab elama head elu.
Noore seesmine halb olukord tekitab ühiskonnale suuri kulusid!
See ei kao kuhugi, kui ta täiskasvanuks saab.
Halvad isad ja emad valavad selle halva kõik pereliikmete peale välja.
See põhjustab palju probleeme, mis lõhuvad peret.
Perevägivald läheb kokkuvõttes ühiskonnale palju maksma.
Meie ühiskond küll ravib seda, kuid ravi on väga kallis.
Kui läheneda inimesele Jeesuse usuga, siis see kasu,
mida Tema inimese elus põhjustab, on mitmekordne.
See, mida Jumala Vaim teeb, on täiuslik! Kuid siiski ei taheta
seda vastu võtta, mis on parim.
Suur takistus on ühiskond, mis üritab kogu aeg öelda,
et Jumalat pole olemas või et Temaga pole vaja kohtuda.
Või et kui Jumal on, pole Ta meile lähedal.
Jumal on vaid mingi jõud kuskil.
Tänapäeval räägitakse palju armastusest, kuid kas ikka teatakse,
milles on küsimus? -Sa lähed oma küsimustes väga sügavale.
Olen neist asjust palju mõelnud. Püüan vastata oma kogemuse põhjal.
Kuna Jumal on Armastus, siis kõik hea lähtub Jumalast!
Kuna Tema on armuline Jumal, annab Ta meile valikuvõimaluse.
Nüüd jõuame iga uskliku valiku ette: kas suhtleme armastusest lähtudes?
Kas siin, TV7 töötegijate keskel öeldakse üksteisele nii?
Kas öeldakse, et inimene on väärtuslik, tähtis ja armas? Tahan öelda,
et kui selline õhkkond meie keskel tõeks saab, on Jumal lähedal!
Ma kannatan palju seetõttu, et isegi usklike peredes
ei julgeta seda öelda. Lapsed vanemaile ja vastupidi:
"Sina oled minule tähtis!
Sa oled mu elus väärtuslik, vajalik! Oled mulle kallis!"
Kui toimuks see armastuse "aatompommiplahvatus"
kõigepealt usklike peredes!
Võrratu oleks, kui lapsed saaks kasvada õnnistatud
ja armastust täis kodudes, mitte käsumeelsetes,
surutud religioosses õhkkonnas. Armastuse õhkkond on vabastav!
Siis oleks järgmine põlvkond teistsugune.
Tähendab, et meie sõnad pole saanud tõeks meie endi eludes.
See, mida Sõna õpetab armastusest, kuidas Jeesus armastab.
Kui armastus saab tõeliseks meie elus,
siis järgnevad sellele head teod.
Oled pikemat aega olnud kirikunõukogu liige.
Selle kaudu oled näinud ka Soome “Siioni” arenemist.
Võiksime natuke rääkida ka aktuaalsetest asjadest.
Mida arvad neist asjust praegusel hetkel?
Arvan, et praegu on valikute tegemise aeg!
Näeme, millised küsimused praegu tähtsad on.
Paistab, et Piibli autoriteet on küsimärgi all.
Kas Piibel ikka on see, mis ta on Jumala vaatenurgast?
Tuleme tagasi paradiisiaia juurde. Seal tuli madu ja ütles:
“Kas Jumal tõesti on öelnud nii?” Oleme sattunud samasse olukorda.
Peame minema Piibli tuuma juurde- kas Jumal tõesti on ütelnud nii?
On hea, et meil on võimalus teha valik.
Kas Piibli Sõna tahetakse vastu võtta või ei. See on hea.
Murettekitavat on ka. Meie vestlus jätkub nüüd teisel teemal.
On olemas palju head, mida me saame teha,
kuid üks suund natuke tumestab seda vaatevälja.
Homoküsimus on tulnud teravalt esile ja see on
selline segadust tekitav aeg. Usun siiski, et elame prohvetlikul ajal.
Kui me nüüd õiged valikud teeme, siis maa kogeb võimast ärkamist!
Ma usun sellesse tõeliselt.
Olen uskunud sellesse alates päästmisele tulemisest juba 27 aastat.
Olen uskunud laste-ja noorte ärkamisse, kogu maa ärkamisse!
See maa ärkab! Minu meelest oleme astunud esimese sammu selles suunas.
Oled varasemates saadetes meenutanud Hilja Aaltoneni mõtteid,
kõnesid ja prohvetlikke sõnumeid. Ka tema ootused on sellega seotud.
Kas räägiksid ka sellest veidi?
Kas sa kujutad ette, kirikunõukogu koosoleku ajal
vajutasin kõnejärjekorra nuppu
ja ütlesin umbes nii, et
Hilja Aaltoneni prohvetlik sõnum oli,
et ärkamine algab suurtest kirikutest.
Ma usun, et praegu elamegi ajal, mil maa saab kogema võimast ärkamist.
Olen väga rõõmus selle üle! Kui minu kirikunõukogus olemisest
ei oleks muud kasu olnud, siis võimaluse tõttu, et sain seal
öelda H. Aaltoneni prohvetliku sõnumi isegi peapiiskopile,
olen ma oma ülesande täitnud.
Olen andnud teada prohvetliku Sõna!
Nüüd loodan, palvetan ja usun, et see sõna vähemalt
mõnede südames kannab vilja!
Oletan H. Aaltoneni prohvetliku sõnumi põhjal,
et praegu elame selle sõnumi täitumise ajal.
Sa kuulutasid seda sõnumit häälega kurjuse jõududele!
Küllalt hästi mõistetud! -See sõnum on kuulutatud
kurjuse jõududele taganemiseks! See algab ja toimub usu kohaselt.
Seetõttu siis ongi mul lähiajal raskusi olnud!
See, mida ütlesid, andis ka mulle vastuse mitmes asjas.
Nii see just ongi! -Võitlus käib selle tõttu!
Elame väga huvitaval ajajärgul.
Mõtleme usu olemusest, millele vihjasime juba varem.
Sellest pole küllalt, et on 99% usku Jumala Sõnasse ja tõelisusse.
Usk peab olema 100%. -See on ainus variant!
Kui lähed erinevatesse koolidesse, tehes pikki sõite, ei tea sa kunagi,
keda kohtad või millised olukorrad ette tulevad.
Ikkagi lähed uskudes, et Jumal annab sulle õigel hetkel kõik,
mida sa vajad.
Jah, usu abil ma lähen! Võimas on see, et nägemus,
mille Jumal andis, on hakanud täide minema.
Ma ei tee enam üksi seda tööd!
Nüüd on abiks Ari Paloheimo, Come Home tiim ja veel
suur hulk noori, kes on saanud sama nägemuse.
Olengi öelnud, et kui ma nüüd äkki sureksin ja koju pääseksin,
siis see töö, mille Jumal on andnud, jätkab võidukäiku.
Nüüd on juba mitu vastutust kandvat inimest olemas.
Nii peaks igal vaimuliku töö tegijal olema,
et kui ta juba vananeb, siis ta kõrval peaks olema
selline hulk rahvast, kes mõistavad tema südant.
Millest kõik algab, kuidas tuleb võidmine
ja Jumala nägemuse poole liikumine Väga kurb on, kui inimene
on teinud suure panuse elus, kuid see läheb koos temaga hauda
ja sellele ei järgne töövilja, Jumala nägemuse vilja.
See on tähtis mu jaoks! -Peaks suutma "teatepulga" anda üle
nooremale põlvkonnale.
Millisel viisil on vanem põlvkond suutnud tööd üle anda?
Olen kogu aeg hinnanud, austanud ja armastanud vanemat põlvkonda.
Praegu olen mures, et kuigi võidmise üleandmise aeg
on olnud aastakümneid, kas see on antud edasi
nooremale põlvkonnale? Ma soovin, et oleks!
Tundub, nagu vana ja uus põlvkond oleks koos viimas teatepulka edasi.
Õnneks pole vanem põlvkond veel eemaldunud, kuna noorem
põlvkond pole veel üle võtnud täielikku vastutust.
Minu meelest me elame õnnistatud hetkes.
Vanem põlvkond on endisest julgemalt hakanud kohtuma
noorema põlvkonnaga.
Noorem põlvkond peaks julgemalt küsima nõu,
abi ja eestpalvet vanemalt põlvkonnalt.
See on kahesuunaline kogemus. Mõlemad peavad
midagi tegema. Elame pöördepunktis.
Mind puudutas see, kui sa ütlesid, et kirikute nõukogus hääletas
30 inimest Piibli väärtustamise poolt.
Jah! See ühtsus, mis tuli, sõltumata denominatisoonist!
Ilmnes teatud selge piir,
kus ühed on ühel pool ja teised teisel pool.
Ühtsus, mis oli nende 30 inimese vahel, oli eriline!
Meenub Gideoni lugu, kus oli algul 32 000 sõjameest,
kuid neist valiti vaid 300.
See tähendab, et alla 1% oli neid, kes Jumala ülesande täide viisid!
Tähendab, et mitte alati pole määrav hulk, vaid et need,
kes sellele tööle valitud on, teeksid seda tõsiselt.
Tahan igaüht kutsuda kaasa olema selles väikeses hulgas,
kes tõelist valgust kannavad. Kindlasti on vajalik meie kõigi ja
vaatajate ühine palve, ühel meelel.
Soovin, et kõik ühineksid palvesaadetega!
See on võimas palvealtar, mis nende saadete ajal avaneb.
Palvesaadetes olete kohtunud selle maailma muredega,
mida tõesti on väga palju. -Kahjuks täna ei ole meil enam
aega neid käsitleda, sest aega on jäänud umbes 2,5 minutit.
Nüüd võid vaatajatele öelda, mida Issand su südamele annab.
Pikka aega on minu motoks olnud,: "Et me ei kaotaks ühtegi inimest."
See puudutab meist igaüht- nii sind kui mind!
Hoiame Jeesusest kinni!
Kui sa veel Teda ei tunne, siis kindlasti koged
Tema koputust oma südamel. Kuulsin Tema koputust 27 a. tagasi
ja usaldasin avada oma südame Jeesusele.
Midagi muud nii võimast pole olemas, kui Jeesus tuleb südamesse elama.
Alusta sellest! Seejärel, kui Jeesus sinu südames elab,
on mul teine teema su jaoks- kadunud kangelased!
Maailmas on palju inimesi, kes kannavad Jumala plaane südames,
kuid ei julge teha valikut, et hakata liikuma nendes plaanides.
Minu harras palve Sulle on-usalda astuda Jumala plaani täideviimisse!
Kui Sina ei tee seda,
kui Sa ei tee seda, milleks Jumal Sind kutsub, jääb palju tegemata.
Midagi sellist, mida Jeesus teha tahab, sõltub Sinust ja minust.
Ärgem olgem kadunud kangelased, vaid Jumala lapsed, kes astuvad
Jumala kangelastegudesse. Mitte oma tegudesse, vaid Jumala!
Selle väljakutse jätan Sulle ja soovin Sulle palju Jumala õnnistust.
Imeline on elu Jumalaga ja seda tasub elada täiega!
Ärgem kartkem, oleme julged! Oleme küll nõrgad, kuid Jumala vägi
elab meie katkistes astjates. Siis saab au Tema,
kellele see kuulub! -Aitäh Riku, et omal ajal tegid õige valiku!
See ei olnud kerge, kuid nüüd näeme juba vilja, mida
see on siiamaani kandnud. Täname tulevaste suurte
võitude eest, mis selle töö kaudu tulevad Soomes ja mujal!
Tänan! -Aitäh, et tulid saatesse!
Tõlge: Helve Soodla Subtiitrid: Ruth Tolmusk